[{"text_idx": "#000001", "text": "Neges dorcalonnus oddi wrth dad heb ei frechu at fam ei blant wrth iddo orwedd yn marw gyda Covid"}, {"text_idx": "#000002", "text": "Mae neges dorcalonnus gan dad oedd yn marw wedi datgelu y byddai wedi gwneud rhywbeth i gael brechiad Covid."}, {"text_idx": "#000003", "text": "Fe wnaeth Stephen Doyle, 45 oed, anfon y neges destun at ei gynbartner Nichola, mam i dri o'i blant."}, {"text_idx": "#000006", "text": "Dywedodd eu bod yn dymuno i bobl sylweddoli bod coronafeirws yn effeithio ar bobl iau, iach nad ydyn nhw wedi cael eu brechu - a\u2019u teuluoedd hefyd."}, {"text_idx": "#000007", "text": "Dywedodd Michelle, sy'n 54: \u201cPan oedd Stephen yn yr ysbyty, tecstiodd ei gynbartner Nichola a dweud,\u2018 Rwy\u2019n mynd i gael y pigiadau cyn gynted ag y gallaf i\u2019."}, {"text_idx": "#000008", "text": "\u201cDywedodd nad oedd fyth am brofi hynny eto. Yn anffodus, ni chafodd y cyfle i gael ei frechu. Roedd hi'n rhy hwyr iddo."}, {"text_idx": "#000009", "text": "\u201cRoedd yn erbyn y brechiad cyn iddo fynd i mewn a buaswn yn dweud bod yr holl siarad ar gyfryngau cymdeithasol wedi dylanwadu arno."}, {"text_idx": "#000011", "text": "Roedd y cyn ddociwr, a oedd yn gweithio fel goruchwyliwr anfon ar adeg ei farwolaeth, eisoes wedi bod yn yr ysbyty oherwydd Covid ond cafodd ei ryddhau a\u0302 gwrthfiotigau ganol fis Rhagfyr."}, {"text_idx": "#000012", "text": "Dywedodd Michelle: \u201cNid ydym yn gwybod a ryddhaodd ei hun ai peidio ond roedd yn hunan-ynysu. Aeth ei gyn-bartner Nichola i'w weld ar Ragfyr 22 a'i ganfod yn sa\u0302l iawn.\u201d"}, {"text_idx": "#000013", "text": "Galwodd 999 ar unwaith ac aildderbyniwyd Stephen i'r ysbyty gydag anawsterau anadlu a lefelau ocsigen isel iawn yn ei waed."}, {"text_idx": "#000014", "text": "O fewn 24 awr cafodd ei symud i uned therapi dwys yr ysbyty (ITU) ac ar ddydd Nadolig, gwnaed y penderfyniad i'w roi ar beiriant anadlu, i anadlu ar ei ran."}, {"text_idx": "#000015", "text": "Dywed y teulu fod ganddo Thrombosis Gwythiennau Dwfn (DVT) yn ei goes hefyd, ac roedd hynny'n peri pryder i'r ti\u0302m meddygol."}, {"text_idx": "#000017", "text": "\u201cCawsom alwad ar 2 Ionawr i ddweud fod ei gyflwr wedi dirywio.\u201d"}, {"text_idx": "#000018", "text": "Dywedodd meddygon wrth y teulu fod Stephen wedi datblygu niwmothoracs dwyochrog, sy'n golygu bod y ddau ysgyfant wedi methu. Bu'n rhaid i glinigwyr fewnosod pedwar draen yn ei frest i'w helpu i anadlu."}, {"text_idx": "#000019", "text": "Gall ysgyfaint cleifion Covid ddod yn llai hyblyg sy'n golygu bod angen mwy o bwysedd i'w hawyru."}, {"text_idx": "#000021", "text": "Dywedodd Michelle: \u201cFe wnaeth y ti\u0302m meddygol yn Ysbyty Warrington ein galw ni i mewn ac egluro eu bod yn brin o opsiynau."}, {"text_idx": "#000022", "text": "\u201cAr 3 Ionawr, fe wnaethant ddweud wrth y teulu nad oedd unrhyw beth y gallent ei wneud. Felly gwnaed y penderfyniad i ddirwyn y driniaeth i ben.\u201d"}, {"text_idx": "#000023", "text": "Dywedodd Michelle fod mam Stephen, Janet, ei chwaer Nicola a\u2019i gyn-bartner yn dymuno i bobl ddeall nad yw Covid-19 yn effeithio ar bobl fregus yn unig."}, {"text_idx": "#000024", "text": "Ychwanegodd: \u201cMae angen i bobl wybod fod hyn yn digwydd i bobl iach. Os gallwn achub un person trwy eu perswadio i fynd i gael eu brechu, mae'n werth adrodd ein stori."}, {"text_idx": "#000025", "text": "\u201cRoedd yn hogyn mor ddoniol. Byddai'n hoffi gwneud i bobl chwerthin ac roedd yn wastad yn mwynhau cael hwyl. Roedd wrth ei fodd yn treulio amser gyda'i blant a'u gwneud yn hapus.\u201d"}, {"text_idx": "#000026", "text": "Datgelodd Michelle, a gollodd ei thad-yng-nghyfraith oedd hefyd heb ei frechu i Covid, fod y teulu cyfan yn \u201cwedi'n dinistrio ac yn syfrdan, yn ddig ac yn rhwystredig\u201d - ac yn teimlo y gellid bod wedi osgoi eu torcalon."}, {"text_idx": "#000027", "text": "\u201cNid yw mam Stephen, fy modryb, yn dymuno i neb brofi'r hyn rydyn ni'n ei brofi,\u201dmeddai. \u201cNid oes angen i lawer o bobl brofi hyn, nag oes? Dylent fynd i gael eu brechu."}, {"text_idx": "#000028", "text": "\u201cNid oedd symptomau difrifol gan yr holl bobl yr ydym yn eu hadnabod a gafodd eu brechu ond a ddaliodd Covid. Mae pobl yn credu pethau heb unrhyw dystiolaeth."}, {"text_idx": "#000029", "text": "\u201cEwch i gael eich brechu ac atal eich teulu rhag profi'r hyn yr ydym ni fel teulu yn ei brofi - gellid ei osgoi. \""}, {"text_idx": "#000031", "text": "\u201cRwyf hefyd am gydnabod eu dewrder yn meddwl am eraill mor fuan ar o\u0302l colli rhywun annwyl."}, {"text_idx": "#000032", "text": "\u201cWrth gwrs, maent yn llygad eu lle - cael cwrs llawn o frechiadau Covid yw'r ffordd orau o bell ffordd i amddiffyn eich iechyd yn ystod y pandemig."}, {"text_idx": "#000033", "text": "\u201cBuaswn yn annog pobl i wrando ar eu stori a gwneud trefniadau i gael eu brechu nawr, trwy droi at ein tudalen frechu bwrpasol yn: Brechiadau COVID-19 - Bwrdd Iechyd Prifysgol Betsi Cadwaladr (gig.cymru)\u201d"}]